শেহতীয়াকৈ আমেৰিকা যুক্তৰাষ্ট্ৰৰ আগশাৰীৰ সংবাদ পত্ৰ ৱাল ষ্ট্ৰীট জাৰ্নেলৰ প্ৰতিবেদনত প্ৰকাশ পাইছিল যে আমেৰিকা যুক্তৰাষ্ট্ৰই গোপনে ৰাছিয়াৰ সৈতে ইউক্ৰেইনৰ বিষয়টোকলৈ আলোচনা কৰিছে।ক্ৰেমলিনে উক্ত বিষয়ে কথা ক'ব বিচৰা নাই যদিও আমেৰিকা যুক্তৰাষ্ট্ৰই এই তথ্য স্বীকাৰ কৰিছে।
আমেৰিকা যুক্তৰাষ্ট্ৰৰ ৰাষ্ট্ৰীয় নিৰাপত্তা উপদেষ্টা জেক ছুলিভানে ৰাছিয়াৰ সৈতে হোৱা আলোচনাৰ তথ্য স্বীকাৰ কৰি কয় যে ইউক্ৰেইনত ৰাছিয়াৰ আক্ৰমণ আৰু চলিত যুদ্ধত বিৰোধী স্থিতি থকা স্বত্বেও মস্কো আৰু ৱাশ্বিংটনৰ মাজত যোগাযোগৰ মাধ্যম সমূহ মুকলি থাকিব।
লগতে পঢ়কঃ আকাশত ৰঙা চন্দ্ৰ! আজি বছৰটোৰ অন্তিম পূৰ্ণগ্ৰাস চন্দ্ৰগ্ৰহণ; ক'ত, কেতিয়া দেখা পোৱা যাব এই বিৰল গ্ৰহণ?
আমেৰিকা যুক্তৰাষ্ট্ৰৰ জ্যেষ্ঠ বিষয়াসকলে জানিবলৈ দিছে যে ইউক্ৰেইন যুদ্ধত পাৰমাণৱিক উত্তেজনা কেনেদৰে নিৰসন কৰিব পাৰি সেই বিষয়ে তেওঁলোকৰ বিষয়াসকলে ৰাছিয়াৰ বিষয়াসকলৰ সৈতে আলোচনা কৰিছিল।
অৱশ্যে তেওঁলোকে ইউক্ৰেইনৰ যুদ্ধৰ সমাপ্তিৰ বিষয়ে কোনো আলোচনাত অংশগ্ৰহণ কৰা নাছিল।
ৰাছিয়া-ইউক্ৰেইন যুদ্ধৰ এই পৰিস্থিতিত আমেৰিকা যুক্তৰাষ্ট্ৰকে ধৰি পশ্চিমীয়া দেশসমূহে অৰ্থনৈতিক পৰিস্থিতিৰ লগতে বাণিজ্যিক দিশত যথেষ্ট সমস্যাৰ সন্মুখীন হ'বলগীয়া হৈছে।
তদুপৰি, যুদ্ধৰ আৰম্ভণিতে ইউক্ৰেইনৰ পক্ষলৈ ৰাছিয়াৰ বিৰুদ্ধে নিষেধাজ্ঞা আৰোপ কৰিলেও পৰৱৰ্তী পৰ্যায়ত ইন্ধনৰ নাটনিকে ধৰি বিভিন্ন সমস্যাৰ বাবে পাশ্চাত্যৰ দেশসমূহ ক্ষতিগ্ৰস্ত হৈছে।
যোগীৰ দুই সতীৰ্থলৈ মুখ্যমন্ত্ৰীত্বৰ টোপ অখিলেশৰ; গাদী যাব নেকি যোগীৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
